b'\n_START_ARTICLE_\nJerry Jones\n_START_PARAGRAPH_\nJerral Wayne "Jerry" Jones Sr. (s. 13. lokakuuta 1942 Los Angeles, Kalifornia) on yhdysvaltalainen liikemies ja NFL-seura Dallas Cowboysin omistaja.\n_START_SECTION_\nUra\n_START_PARAGRAPH_\nJones kasvoi Arkansasissa ja opiskeli Arkansas\'n yliopistossa. H\xc3\xa4n oli voittamassa amerikkalaisen jalkapallon yliopistomestaruutta vuonna 1964. Jones pelasi hy\xc3\xb6kk\xc3\xa4yksen linjassa ja h\xc3\xa4nen joukkuekaverina oli mm. Jimmy Johnson. Jones aloitti ty\xc3\xb6uransa is\xc3\xa4ns\xc3\xa4 vakuutusyhti\xc3\xb6ss\xc3\xa4, mutta siirtyi pian \xc3\xb6ljy- ja kaasubisnekseen. H\xc3\xa4nen yrityksens\xc3\xa4 Jones Oil and Land Lease oli eritt\xc3\xa4in menestyksek\xc3\xa4s._NEWLINE_Vuonna 1989 Jones hankki omistukseensa Dallas Cowboysin NFL-seuran 140 miljoonan dollarin kauppahintaan. Jones aloitti v\xc3\xa4litt\xc3\xb6m\xc3\xa4sti seuran voimakkaan uudistamisen. Valmentaja Tom Landry ja pitk\xc3\xa4aikainen toimitusjohtaja Tex Schramm saivat l\xc3\xa4hte\xc3\xa4. Valmentajaksi tuli Jonesin opiskelukaveri Jimmy Johnson. Jonesin ter\xc3\xa4v\xc3\xa4t bisnesvaistot ja Johnsonin erinomainen valmennus ja pelaajapolitiikka saivat Cowboysin kurssin k\xc3\xa4\xc3\xa4nnetty\xc3\xa4. Kaudella 1992 joukkue eteni Super Bowliin ja kaatoi loppuottelussa Buffalo Billsin. T\xc3\xa4m\xc3\xa4 toistui seuraavana vuonna. Toisen mestaruuden j\xc3\xa4lkeen ristiriidat Jonesin ja valmentaja Johnsonin v\xc3\xa4lill\xc3\xa4 k\xc3\xa4viv\xc3\xa4t ylitsep\xc3\xa4\xc3\xa4sem\xc3\xa4tt\xc3\xb6miksi, joka johti Johnsonin eroon. Cowboys voitti mestaruuden Barry Switzerin johdolla kauden 1995 p\xc3\xa4\xc3\xa4tteeksi, mutta sen j\xc3\xa4lkeen joukkuen menestys on ollut heikompaa._NEWLINE_Jonesin titteli Cowboysissa on omistaja/presidentti/toimitusjohtaja. H\xc3\xa4n on tiiviisti mukana p\xc3\xa4\xc3\xa4tt\xc3\xa4m\xc3\xa4ss\xc3\xa4 joukkueen pelaajapolitiikasta. T\xc3\xa4t\xc3\xa4 on kritisoitu, sill\xc3\xa4 yleens\xc3\xa4 omistajat luottavat palkattuihin asiantuntijoihin ja valmentajiin, kun joukkuetta kootaan. Jonesin johdolla Dallas Cowboysista on tullut on NFL:n arvokkain seura, vaikka menestysvuosista on aikaa. Vuonna 2010 seuralle valmistui uusi kotiareena, 1,2 miljardia dollaria maksanut Cowboys Stadium.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nJerry Jonesilla ja h\xc3\xa4nen vaimollaan Genell\xc3\xa4 on kolme lasta, jotka kaikki ty\xc3\xb6skentelev\xc3\xa4t Dallas Cowboysin organisaatiossa. Jonesilla on yhdeks\xc3\xa4n lastenlasta.'